Epimachus (architectus)
Epimachus Atheniensis (Graece Ἐπίμαχος ὁ Ἀθηναῖος), qui saeculo IV a.C.n. exeunte floruit, architectus et machinator, iussu Demetrii Poliorcetae anno 305 a.C.n. helepolin ad Rhodum obsidendum construxit, e cuius materie Colossus Rhodi postea erectus est. An idem Epimachus construxerit eam helepolin quae anno priori ad Salaminem Cypriam obsidendam parata est, nescitur.